De svenske myndigheder har valgt, at sikkerheden omkring atomkraftværkerne Ringhals og Forsmark nu skal skærpes. Det sker efter de tre gaslæk i Østersøen. Det ene kraftværk, Ringhals, ligger kun 71 kilometer i fugleflugt fra Læsø og 101 kilometer fra Frederikshavn. - Sikkerhedspolitiet kan konstatere, at den sikkerhedspolitiske situation i Europa er alvorligt forværret, en udvikling der også påvirker Sveriges sikkerhed. Trusselsbilledet mod Sverige er blevet bredere og er både militært og civilt, skriver Sikkerhedspolitiet i en kommentar til det svenske nyhedsbureau TT. Det betyder, at der fremover kommer til at være sådan, at alle afvigelser fra værkerne skal indberettes. Men hvad det derudover betyder, kommer pressechefen på Ringhals, Karin Swanson, ikke ind på. Det skriver TV2.

Opsummering:
Efter læk på gasledningerne Nord Stream 1 og 2 har de svenske myndigheder valgt at skærpe sikkerheden på atomkraftværker.